Villa Zeno

Villa Zeno je renesansna vila u sjevernotalijanskom naselju Cessalto, koju je projektirao Andrea Palladio. Historija i karakteristike Još ni danas nije potpuno jasno kad je Villa Zeno u Cessaltu sagrađena jer je jedna od najmanje poznatih, a usto geografski gledano i najudaljenija (prema istoku) među paladijskim vilama. Po najnovijim hipotezama gradnja je započela 1554. tj. čim je Marco Zeno stekao vlasništvo nad poljoprivrednim imanjem Cessalto. Ona usto ima i nekih sličnosti u formi s drugim vilama istog perioda kao što su Saraceno i Caldogno. Crteži Ville Zeno koje je obajvio u svom traktatu Quattro Libri, na kojima se uz vilu nalaze i dugačke štale, dodatno su otežali datiranje jer one nisu podignute u prvom mahu, već tek u prvim dekadama 17. vijeka. Danas se misli da je Palladio zapravo izvršio intervenciju na već postojećom objektu, pa se time objašnjavaju i neke specifičnosti na tom projektu. Kako je radikalno pregrađivana tokom vijekova, danas vila ne liči na izvorni Palladijev objekt, što je najvidljivije na prozorima koji su bili puno veći, ali su zazidani u 18. vijeku. Villa Zeno je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Villa Zeno, Cessalto (TV) (na portalu Palladio museum) (it)